b"\n_START_ARTICLE_\nMendiola\n_START_SECTION_\nSituaci\xc3\xb3\n_START_PARAGRAPH_\nEs troba a 574\xc2\xa0msnm, se situa a uns 3 km. al S. de Vit\xc3\xb2ria, en els primers contraforts de les Muntanyes de Vit\xc3\xb2ria, a la sortida de dues valls, flanquejat a l'est pel cim Arkatxa (649 m. d'altitud) i a l'O. pel de Kutzemendi o Ularitzu (de 709 m.) L'acc\xc3\xa9s al poble per carretera es realitza des del barri d'Adurtza, seguint la carretera que es dirigeix a Otazu (A-2130) fins a prendre un encreuament per la dreta (A-4126) en el terme de Puente Alto. Limita amb Vit\xc3\xb2ria, Otazu, Monasterioguren, Gaztelu i Gardelegi.\n_START_SECTION_\nHist\xc3\xb2ria\n_START_PARAGRAPH_\nS'ha trobat jaciments eneol\xc3\xadtics i de l'Edat de Bronze a Gritadero i Fuente la Mina. \xc3\x89s esmentat per primer cop en el segle XI (Mendihola), cap al 1025 en el Cartulari del Monestir de San Mill\xc3\xa1n de la Cogolla. El 1258 el rei Alfons X el Savi el va entregar a Vit\xc3\xb2ria com la majoria dels anomenats llogarets vells. En el seu territori es va aplegar part de les tropes de Francisco Espoz e Ilundain quan s'enfrontaren als francesos en la batalla de Vit\xc3\xb2ria (1812)."